

|  |  |
| --- | --- |
| **ДО**  **ЗАМЕСТНИК-МИНИСТЪРА НА ЗЕМЕДЕЛИЕТО И ХРАНИТЕ**  **И РЪКОВОДИТЕЛ НА УО НА ПРСР 2014-2020 Г.**  **ТАНЯ ГЕОРГИЕВА** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за изменение на Заповед № РД09-844 от 22 юли 2022 г.,* *изменена със Заповед № РД 09 – 1266 от 14 ноември 2022 г. и* *Заповед № РД 09 – 1365 от 19 декември 2022 г., на заместник-министъра на земеделието и ръководител на Управляващия орган на Програма за развитие на селските райони за периода 2014 – 2020 г. (ПРСР 2014-2020 г.), с която са утвърдени Насоки за кандидатстване по процедура чрез подбор на проектни предложения № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.* |

**УВАЖАЕМА ГОСПОЖО ЗАМЕСТНИК-МИНИСТЪР,**

На основание чл. 9, ал. 5, чл. 26, ал. 7, т. 2 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ), във връзка с § 70 от Преходни и заключителни разпоредби към Закона за изменение и допълнение на ЗУСЕСИФ (Обн. ДВ, бр. 51 от 2022 г.), Ви представям за одобрение заповед за изменение на Заповед № РД09-844 от 22 юли 2022 г., изменена със Заповед № РД 09 – 1266 от 14 ноември 2022 г. и Заповед № РД 09 – 1365 от 19 декември 2022 г. на заместник-министъра на земеделието и ръководител на управляващият орган на ПРСР 2014 – 2020 г., с която са утвърдени Насоки за кандидатстване по процедура чрез подбор на проектни предложения № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.

С проекта на заповед се предлага да се измени Раздел 8 „Общ размер на безвъзмездната финансова помощ по процедурата“ от Приложение № 1 „Условия за кандидатстване с проектни предложения за предоставяне на безвъзмездна финансова помощ по процедура чрез подбор № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.

Определеният със Заповед № РД09-844 от 22 юли 2022 г., изменена със Заповед № РД 09 – 1266 от 14 ноември 2022 г. и Заповед № РД 09 – 1365 от 19 декември 2022 г. на заместник-министъра на земеделието и ръководител на управляващият орган на ПРСР 2014 – 2020 г. бюджет по процедурата е в размер на левовата равностойност на 15 000 000,00 евро или 29 337 000,00 лева.

В рамките на приема на заявления за подпомагане постъпиха 122 проектни предложения на обща стойност 54,2 млн. евро. След направената предварителна оценка по критериите за подбор, се установи следното:

* с наличният съгласно процедура чрез подбор на проектни предложения № BG06RDNP001-7.020 – Енергийна ефективност бюджет могат да бъдат одобрени 34 проектни предложения, получили 31 точки включително по критериите за подбор;
* още 33 проектни предложения са получили 31 точки по критериите за подбор, но за тях не е наличен бюджет;
* съгласно националното законодателство всички проектни предложения, получили равен (еднакъв) брой точки по критериите за подбор, трябва да бъдат одобрени или отказани – презумпцията е, че щом са получили еднакъв брой точки, то те са еднакво добри и качествени.

В тази връзка, Управляващият орган предложи средства в размер на 16,6 млн. евро да бъдат прехвърлени от други мерки на ПРСР 2014-2020 г. към процедурата за енергийна ефективност с цел да бъде увеличен бюджета по Заповед № РД09-844 от 22 юли 2022 г. и да бъдат одобрени останалите 33 проектни предложения, получили 31 точки. Предложението беше представено и одобрено на проведеното през м. април 2023 г. заседание на Комитета по наблюдение на Програмата.

В рамките на заседанието беше взето решение да бъде извършено и друго прехвърляне на средства, чрез което общият бюджет по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ да бъде увеличен от 620 295 322,00 евро публични средства на 743 715 223,00 евро публични средства.

Междувременно, ДФ „Земеделие“ публикува на електронната си страница извършеното предварително класиране по критериите за подбор. Кандидатите, които не са съгласни с извършения ранкинг, имаха възможност да подадат възражения до министерство на земеделието и храните в 14 дневен срок от публикуването на ранкинга – това е процедура, уредена в Закона за подпомагане на земеделските производители.

В министерство на земеделието и храните беше създадена комисия, която да разгледа постъпилите възражения и да се произнесе по тяхната основателност. Комисията приключи своята работа, като уважи част от постъпилите възражения и за проектните предложения, по които са налице уважени възражения, обработката трябва да продължи по същество.

По предоставена на 7 юли информация от Държавен фонд „Земеделие“ необходимите средства, с които следва да бъде увеличен бюджета на приема по процедура чрез подбор на проектни предложения № BG06RDNP001-7.020 – Енергийна ефективност в размер на 34 997 791,99 лв. и те ще бъдат достатъчни за одобрение на:

* всички проектни предложения, получили 31 точки включително по критериите за подбор;
* допълнителните проектни предложения, по които са налице уважени възражения и получили 31 точки по критериите за подбор.

Като се вземе предвид приетото решение от Комитета по наблюдение на ПРСР 2014 – 2020 г. и с цел максимално усвояване на финансовия ресурс по подмярка 7.2 при оптимално използване на административния капацитет, предлагам да бъде увеличен финансовият ресурс по процедурата с 34 997 791,99 лева, или общия размер на бюджета по процедурата да бъде увеличен на 64 334 792,00 лева, съответстващи на 32 894 361,00 евро, с цел да бъдат финансирани всички проектни предложения, получили между 34-31 точки по критериите за оценка.

Проектът на заповед за изменение на Заповед № РД09-844 от 22 юли 2022 г., изменена със Заповед № РД 09 – 1266 от 14 ноември 2022 г. и Заповед № РД 09 – 1365 от 19 декември 2022 г. на заместник-министъра на земеделието и ръководител на Управляващия орган на ПРСР 2014 – 2020 г., с която са утвърдени Насоки за кандидатстване по процедура чрез подбор на проектни предложения № BG06RDNP001-7.020 – Енергийна ефективност, с която се изменят насоките за кандидатстване по процедура № BG06RDNP001-7.020 – Енергийна ефективност, Обявата за откриване на процедура чрез подбор, съобщение и проект на доклад до заместник-министъра на земеделието и храните, съдържащ мотивите за издаване на заповедта бяха публикувани на електронната страница на Министерството на земеделието и храните, и в ИСУН 2020за писмени възражения и предложения в съответствие с чл. 26, ал. 4 от ЗУСЕФСУ.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 9, ал. 5 и чл. 26, ал. 7. т. 2 от ЗУСЕФСУ, предлагам да издадете заповед за изменение на Заповед № № РД09-844 от 22 юли 2022 г., изменена със Заповед № РД 09 – 1266 от 14 ноември 2022 г. и Заповед № РД 09 – 1365 от 19 декември 2022 г. на заместник-министъра на земеделието и ръководител на управляващият орган на ПРСР 2014 – 2020 г., с която са утвърдени Насоки за кандидатстване по процедура чрез подбор на проектни предложения № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.

С уважение,

